تورکیه جمهوریتی ایله آذربایجان جمهوریتی آراسیندا متفیقلیک ایلیشکیلری حاقیندا شوشا بیاننامه‌سینین اونایلانماسینین اویغون گؤرولدوگونه دایر قانون قوه‌یه گیردی.
۱۵ ژوئن ۲۰۲۱.جی ایل تاریخینده آذربایجانین شوشا شهرین‌ده ایمضالانان "تورکیه جمهوریتی ایله آذربایجان جمهوریتی آراسیندا متفیقلیک ایلیشکیلری حاقیندا شوشا بیاننامه‌سی" ایله باغلی قانون دا "رسمی قازئت"ده یاییملاندی.
شوشا بیاننامه‌سی ایله تورکیه و آذربایجان آراسیندا ایلیشکیلری داها دا گوجله‌ندیرمک و درینلشد‌یرمک آماجلانیر.
بیاننامه ایله تورکیه و آذربایجانی بیرلشدیره‌ن زنگه‌زور دهلیزینین آچیلماسی و ناخچیوان-قارس دمیر یولونون تیکیمینین، ایلیشکیلرین آرتماسینا قاتقی وئرمه‌سی هدفله‌نیر.
بیاننامه ایله تورکیه و آذربایجانین، بؤلگه‌سل و کوره‌سل گوونلیک و ثابتلیک مسئله‌لرینین حلی اوچون اورتاق چابا گؤستره‌جکلری، طرفلردن هر هانسینین باغیمسیزلیغینا و یا تورپاق بوتؤولوگونه اوچونجو بیر دؤولت طرفیندن تهدید و یا سالدیری حالیندا طرفلرین، بیر بیرینه لازیم اولان یاردیمی گؤسترمه‌سی هدفله‌نیر. اؤزللیکله تروریزم، متشکیل سوچلار، اویوشدوروجو قاچاقچیلیغی، یاشادیشی کؤچ ایله مباریزه‌ده اورتاق چابا و امکداشلیغین گئنیشلندیریلمه‌سی آماجلانیر.
